代者介至
作者：薛季宣
朝代：宋

paragraphs: 縣道簡書密，束身急于繩。
況復多難時，匈奴亟憑陵。
憂危內外競，凜若憑春冰。
鞭笞苦不痛，何卹寡與矜。
初心豈得在，反身但兢兢。
安得事大好，官籍知有承。
屈指計來月，瓜期閏云增。
彼乃未易到，吾行重難能。
百里半九十，終更訒階升。
社雨晚來急，春天霧夢夢。
清淮萬胡馬，咫尺方沸騰。
朞年念天遠，歸飛恨無䎖。
慇懃謂典吏，用之筆緘縢。